SINGER กำไรไตรมาส 3 วูบ 27% หลังยอดขายทีวีลดเกือบ 100 ลบ.
SINGER กำไรไตรมาส 3 วูบ 27% หลังยอดขายทีวีลดเกือบ 100 ลบ.
SINGER กำไรไตรมาส 3 วูบ 27% หลังยอดขายทีวีลดเกือบ 100 ลบ.
8 พ.ย. 2562

บริษัท ซิงเกอร์ประเทศไทย จำกัด (มหาชน) หรือ SINGER เปิดเผยถึงผลประกอบการงวดไตรมาส 3/62 ของบริษัทฯ มีกำไรสุทธิดังนี้

โดยผลการดำเนินในไตรมาส 3/62 มีรายได้รวมของกลุ่มบริษัทฯ ลดลงจำนวน 231 ล้านบาท หรือคิดเป็นร้อยละ 27.7 เมื่อเปรียบเทียบกับไตรมาสเดียวกันของปีก่อน เป็นผลมาจากการลดลงของรายได้จากการขายจำนวน 192 ล้านบาท โดยส่วนใหญ่เป็นการขายทีวีลดลงประมาณ 96 ล้านบาท และโทรศัพท์ประมาณ 79 ล้านบาท โดยการขายที่พุ่งขึ้นสูงมากในไตรมาสเดียวกันของปีก่อนมาจากแพ็กเกจการขายคู่ทีวีและโทรศัพท์ ซึ่งเป็นกิจกรรมส่งเสริมการขายพิเศษที่บริษัทจัดให้มีขึ้นในช่วงนั้น
อย่างไรก็ตามแม้รายได้รวมของกลุ่มบริษัทฯ จะลดลงเมื่อเปรียบเทียบกับไตรมาสเดียวกันของปีก่อน แต่กลุ่มบริษัทฯกลับมีอัตรากำไรขั้นต้นจากการขายสินค้าเพิ่มขึ้นจากร้อยละ 39.1 ในไตรมาสที่ 3 ของปีพ.ศ. 2561 เป็นร้อยละ 47.4ในไตรมาสที่ 3ของปีพ.ศ. 2562 เนื่องจากกลุ่มบริษัทฯ มุ่งเน้นการขายผลิตภัณฑ์ในกลุ่มที่มีอัตรากำไรขั้นต้นสูง และให้ความสำคัญกับการควบคุมต้นทุน ดังจะเห็นได้จากรายได้จากการขายลดลงร้อยละ 34.5 ในขณะที่ต้นทุนขายสามารถลดลงได้ถึงร้อยละ 43.4
 